techiaith/cofnodycynulliad_en-cy huggingface dataset:
English: [Continues.] - as a matter of energy policy. China has a problem with pollution. It knows it; it sees the smog in Beijing, it sees the smog in its major cities and it knows its population will not put up with that. What he's suggesting, if he thinks about it, is, first of all, we should have more air pollution so that people find that that is a problem for their health. Secondly, we should import coal. That means (a) the price of coal is increasing and that means more cost, and (b) less energy security, as far as Britain is concerned, which I cannot agree with him on. And, of course, what he is saying, in effect, is that we should look to build more coal-fired power stations. Well, good luck to him on that. If he wants to see people being angry and annoyed, putting a coal-fired power station next to them is a sure-fire way - pardon the pun - of doing that. No, I can't agree with him. I don't accept that renewable energy - energy that is there; tidal energy that is there will always be there as long as the moon is there, and hasn't yet been properly harnessed - that technology, should not be developed for the future energy needs of Wales, rather than relying on fossil fuels that have to be imported. I cannot see how that is a secure energy policy for the future.
Welsh: [Yn parhau.] - fel mater o bolisi ynni. Mae gan Tsieina broblem gyda llygredd. Mae'n gwybod hynny; mae'n gweld y mwrllwch yn Beijing, mae'n gweld y mwrllwch yn ei dinasoedd mawr ac mae'n gwybod na wnaiff ei phoblogaeth oddef hynny. Yr hyn y mae'n ei awgrymu, os gwnaiff feddwl am y peth, yn gyntaf oll, yw y dylem ni gael mwy o lygredd aer, fel bod pobl yn canfod bod hynny'n broblem i'w hiechyd. Yn ail, dylem ni fewnforio glo. Mae hynny'n golygu (a) bod pris glo yn cynyddu ac mae hynny'n golygu mwy o gost, a (b) llai o ddiogelwch ynni, cyn belled ag y mae Prydain yn y cwestiwn, ac ni allaf gytuno ag ef ar hynny. Ac, wrth gwrs, yr hyn y mae'n ei ddweud, i bob pwrpas, yw y dylem ni ystyried adeiladu mwy o orsafoedd ynni glo. Wel, pob lwc iddo gyda hynny. Os yw eisiau gweld pobl yn ddig ac yn flin, mae rhoi gorsaf ynni glo wrth eu hymyl yn ffordd sicr o wneud hynny. Na, ni allaf gytuno ag ef. Nid wyf yn derbyn na ddylai ynni adnewyddadwy - ynni sydd yno; bydd ynni'r llanw sydd yno nawr yno am byth cyn belled ag y bo'r lleuad yno, ac nid yw wedi ei harneisio'n iawn eto - y dechnoleg honno, gael ei ddatblygu ar gyfer anghenion ynni Cymru yn y dyfodol, yn hytrach na dibynnu ar danwyddau ffosil y mae'n rhaid eu mewnforio. Ni allaf weld sut mae hynny'n bolisi ynni diogel ar gyfer y dyfodol.
English: It has huge potential and we know that integration of public transport is an important aim of the south Wales metro. The next phase of metro development will be focused on the core Valleys lines. Proposals such as the hub will be considered in future phases.
Welsh: Mae ganddo botensial enfawr ac rydym ni'n gwybod bod integreiddio cludiant cyhoeddus yn un o nodau pwysig metro de Cymru. Bydd cam nesaf datblygiad y metro yn canolbwyntio ar reilffyrdd craidd y Cymoedd. Bydd cynigion fel y canolbwynt yn cael eu hystyried yng nghamau'r dyfodol.
English: I very much welcome that response and I know that funding for the successive phases of the roll-out is now a little bit more precarious, post Brexit. But it does provide some exciting potential here, the hub within Bridgend, which is still sitting along that area, which is the sixth biggest manufacturing area and employment area within the UK as well. It has enormous potential. If we're to seize the benefits of a genuine south Wales metro, we have to push it up the Valleys and also westwards as well. So, perhaps, if he'll take his hat off as First Minister and come down with me and meet with Councillor Huw David, the new leader of Labour-controlled Bridgend authority, we'll sit down and discuss it together over a cup of tea.
Welsh: Rwy'n croesawu'n fawr yr ymateb yna a gwn fod cyllid ar gyfer camau olynol y cyflwyniad ychydig yn fwy ansicr erbyn hyn, ar ôl Brexit. Ond mae'n cynnig rhywfaint o botensial cyffrous yma, y canolbwynt ym Mhen-y-bont ar Ogwr, sy'n dal i eistedd ar hyd yr ardal honno, sef y chweched ardal weithgynhyrchu ac ardal gyflogaeth fwyaf yn y DU hefyd. Mae ganddo botensial enfawr. Os ydym ni'n mynd i elwa ar fanteision metro de Cymru gwirioneddol, mae'n rhaid i ni ei wthio i fyny'r Cymoedd a thua'r gorllewin hefyd. Felly, efallai, os gwnaiff dynnu ei het Prif Weinidog i ffwrdd a dod i lawr gyda mi i gyfarfod â'r Cynghorydd Huw David, arweinydd newydd awdurdod Pen-y-bont ar Ogwr a reolir gan Lafur, gallwn eistedd i lawr a'i drafod gyda'n gilydd dros baned o de.
English: I will pass that message on to the AM for Bridgend. [Laughter.] He is right; for Bridgend railway station, like so many others, it's not practical for buses to go there and that's part of the problem. Originally, there was a plan to put buses in the car park behind. The police objected and now the police have moved. So, there is an issue there. So, we have to look at new alternatives in terms of delivering a proper public transport hub, along the lines of Caerphilly, for example, where there's a good example. In the future, rather than saying that we're just going to live with the situation, where the main bus station and the main railway station are up - well, one is uphill from the other, and therefore inaccessible for people with mobility problems - new thinking will be needed as part of the metro project as to how we deliver those hubs in the future.
Welsh: Byddaf yn pasio'r neges honno i'r AC dros Ben-y-bont ar Ogwr. [Chwerthin.] Mae'n iawn; i orsaf reilffordd Pen-y-bont ar Ogwr, fel cynifer o rai eraill, nid yw'n ymarferol i fysiau fynd yno a dyna ran o'r broblem. Yn wreiddiol, roedd cynllun i roi bysiau yn y maes parcio yn y cefn. Gwrthwynebodd yr heddlu a nawr mae'r heddlu wedi symud. Felly, ceir problem yn y fan yna. Felly, mae'n rhaid i ni edrych ar ddewisiadau eraill newydd o ran darparu canolbwynt trafnidiaeth cyhoeddus priodol, tebyg i Gaerffili, er enghraifft, lle y ceir enghraifft dda. Yn y dyfodol, yn hytrach na dweud ein bod ni'n mynd i fyw gyda'r sefyllfa, lle mae'r brif orsaf fysiau a'r brif orsaf reilffordd i fyny - wel, mae un i fyny'r rhiw o'r llall, ac felly yn anhygyrch i bobl â phroblemau symudedd - bydd angen syniadau newydd yn rhan o'r prosiect metro ynghylch sut yr ydym ni'n cyflenwi'r canolbwyntiau hynny yn y dyfodol.
English: I thank Huw Irranca-Davies for his question, because I must admit, I'm a little bit sceptical about the attention that my region has been given in the course of all this - even that non-specific third phase that we're talking about, in a number of years to come. There's talk about things like a fast bus for Porthcawl, rather than anything more integrated. My constituents, including those from the western part of the region, don't see the lines on the maps between projects like the Swansea bay city region and the Cardiff capital region, or even the south Wales metro. So, what will your Government do to ensure that all these projects dovetail properly for my constituents, rather than create cracks between them, through which those communities on the periphery are likely to fall?
Welsh: Diolchaf i Huw Irranca-Davies am ei gwestiwn, oherwydd mae'n rhaid i mi gyfaddef, rwyf braidd yn amheus ynghylch y sylw a roddwyd i'm rhanbarth i yn ystod hyn i gyd - hyd yn oed y trydydd cam amhenodol hwnnw yr ydym ni'n siarad amdano, mewn nifer o flynyddoedd i ddod. Mae sôn am bethau fel bws cyflym i Borthcawl, yn hytrach nag unrhyw beth mwy integredig. Nid yw fy etholwyr i, gan gynnwys y rhai o ran orllewinol y rhanbarth, yn gweld y llinellau ar y mapiau rhwng prosiectau fel dinas-ranbarth Bae Abertawe a phrifddinas-ranbarth Caerdydd, na metro de Cymru hyd yn oed. Felly, beth fydd eich Llywodraeth yn ei wneud i sicrhau bod yr holl brosiectau hyn yn plethu'n briodol ar gyfer fy etholwyr, yn hytrach na chreu craciau rhyngddynt, y mae'r cymunedau hynny ar yr ymylon yn debygol o ddisgyn drwyddynt?
English: The railway line for Porthcawl was closed by a Conservative Government in 1963.
Welsh: Caewyd y rheilffordd i Borthcawl gan Lywodraeth Geidwadol ym 1963.
English: What's that got to do with my question?
Welsh: Beth sydd a wnelo hynny â'm cwestiwn?
English: I don't hold her personally responsible for that, but that's the reality of it. The line coming into the town was built over many, many years ago, and it's now a dual-carriageway road and much of the line has gone. So, it would be impractical to reinstate the line from Heol y Sheet junction in Pyle, through the Nottage tunnel, long gone, into Porthcawl itself. So, we have to consider other alternatives for towns like Porthcawl in the future, given the fact that they were cut off from the rail network in the early 1960s. One suggestion is a fast bus; there are other possibilities that can be made available for towns that are a distance away from the heavy-rail network in the future.
Welsh: Nid wyf yn dweud ei bod hi'n bersonol gyfrifol am hynny, ond dyna'r gwirionedd. Adeiladwyd dros y rheilffordd a oedd yn dod i mewn i'r dref flynyddoedd lawer iawn yn ôl, ac mae'n ffordd ddeuol erbyn hyn ac mae llawer o'r rheilffordd wedi mynd. Felly, byddai'n anymarferol adfer y rheilffordd o gyffordd Heol y Sheet yn y Pîl, trwy dwnnel Notais, sydd wedi hen fynd, i mewn i Borthcawl ei hun. Felly, mae'n rhaid i ni ystyried dewisiadau eraill ar gyfer trefi fel Porthcawl yn y dyfodol, o ystyried y ffaith iddyn nhw gael eu torri i ffwrdd o'r rhwydwaith rheilffyrdd ar ddechrau'r 1960au. Un awgrym yw bws cyflym; ceir posibiliadau eraill y gellir eu rhoi ar gael ar gyfer trefi sydd gryn bellter i ffwrdd o'r rhwydwaith rheilffyrdd trwm yn y dyfodol.
English: First Minister, in order for the south Wales metro to successfully deliver upon its stated outcome of lowering private car use, it must offer multimodal transport across the region. Therefore, are you as disappointed as I am that the Bridgend interchange will not be completed for another 10 to 15 years? Will the south Wales metro project be able to deliver the interchange sooner than envisioned in the Bridgend local transport plan?
Welsh: Brif Weinidog, er mwyn i fetro de Cymru gyflawni ei ganlyniad datganedig o leihau'r defnydd o geir preifat yn llwyddiannus, mae'n rhaid iddo gynnig cludiant amlfoddol ar draws y rhanbarth. Felly, a ydych chi mor siomedig â mi na fydd cyfnewidfa Pen-y-bont ar Ogwr yn cael ei chwblhau am 10 i 15 mlynedd arall? A fydd prosiect metro de Cymru yn gallu cyflwyno'r gyfnewidfa yn gynt nag y rhagwelwyd yng nghynllun trafnidiaeth lleol Pen-y-bont ar Ogwr?
English: That depends, of course, on that EU money that we're going to lose - £125 million; forgive the irony there - being made up by the UK Government. The reality is that that will put a hole in the budget. It's not fatal to the metro project, but without that money, it'll be far more difficult to advance or to quicken the projects along the lines of the one that she's just mentioned.
Welsh: Mae hynny'n dibynnu, wrth gwrs, ar arian yr UE yr ydym ni'n mynd i'w golli - £125 miliwn; maddewch yr eironi yn y fan yna - yn cael ei ddarparu gan Lywodraeth y DU yn hytrach. Y gwir yw y bydd hynny yn rhoi twll yn y gyllideb. Nid yw'n angheuol i'r prosiect metro, ond heb yr arian hwnnw, bydd yn llawer anoddach symud y prosiectau ymlaen neu eu cyflymu yn debyg i'r un y mae newydd ei grybwyll.
English: The Valuation Office Agency is the independent, statutory body responsible for carrying out the revaluation for non-domestic rating purposes. It published the draft rating list on 30 September, and ratepayers can check their valuations prior to the new list coming into force on 1 April next year.
Welsh: Asiantaeth y Swyddfa Brisio yw'r corff annibynnol, statudol sy'n gyfrifol am gyflawni'r ailbrisiad at ddibenion ardrethu annomestig. Cyhoeddodd y rhestr ardrethi ddrafft ar 30 Medi, a gall trethdalwyr wirio eu prisiadau cyn i'r rhestr newydd ddod i rym ar 1 Ebrill y flwyddyn nesaf.
English: Thank you, First Minister. As you know, the impending business rate revaluation continues to be a source of considerable concern for businesses, in some parts of Wales - I accept, not all, but certainly in my area of Wales. The Monmouth chamber of commerce met yesterday to discuss the hike in rates that many of the members are facing, and only this morning, I've received an e-mail from a business in Chepstow that is facing a potential doubling of its rates next year. This threatens the future viability of many of these businesses. Can you update us on your discussions with chambers of commerce across Wales and, indeed, other stakeholders and businesses, and tell us what you're going to do to allay these concerns? I know you're going to be making an announcement in due course about business rate relief. How will you tailor that to the needs of those businesses that are going to be worst affected by the revaluation?
Welsh: Diolch yn fawr, Brif Weinidog. Fel y gwyddoch, mae'r ailbrisio ardrethi busnes sydd ar fin digwydd yn parhau i fod yn ffynhonnell o bryder sylweddol i fusnesau, mewn rhai rhannau o Gymru - nid pob rhan, rwy'n derbyn, ond yn sicr yn fy ardal i o Gymru. Cyfarfu siambr fasnach Trefynwy ddoe i drafod y cynnydd i ardrethi y mae llawer o'r aelodau yn ei wynebu, a dim ond y bore yma, derbyniais e-bost gan fusnes yng Nghas-gwent sy'n wynebu dyblu posibl i'w ardrethi y flwyddyn nesaf . Mae hyn yn bygwth hyfywedd llawer o'r busnesau hyn yn y dyfodol. A allwch chi roi'r wybodaeth ddiweddaraf i ni am eich trafodaethau gyda siambrau masnach ledled Cymru ac, yn wir, rhanddeiliaid a busnesau eraill, a dweud wrthym beth yr ydych chi'n mynd i'w wneud i leddfu'r pryderon hyn? Gwn eich bod yn mynd i fod yn gwneud cyhoeddiad maes o law am ryddhad ardrethi busnes. Sut gwnewch chi deilwra hynny i anghenion y busnesau hynny sy'n mynd i gael eu heffeithio waethaf gan yr ailbrisio?
English: The point he makes is a fair one. We have a consultation ongoing at the moment. The responses to that consultation have come almost entirely from Monmouth and Cowbridge, so, clearly, there is an issue there for businesses in those two towns. Those who have benefited tend to be silent on these issues. So, in examining the issues that they have raised, that will help us to put in place a transitional scheme that will be as effective as possible for those two towns. I'm not saying it only applies in those two towns, but the effect has been most marked there. Of course, it's a matter for the Valuation Office Agency as to how these valuations take place, but we want to make sure that, by listening to businesses, we can get the right scheme in place for the transitional phase.
Welsh: Mae'r pwynt y mae'n ei wneud yn un teg. Mae gennym ni ymgynghoriad ar y gweill ar hyn o bryd. Mae'r ymatebion i'r ymgynghoriad hwnnw wedi dod bron yn gyfan gwbl o Drefynwy a'r Bont-faen, felly, yn amlwg, ceir problem yn y fan yna i fusnesau yn y ddwy dref hynny. Mae'r rhai sydd wedi elwa yn tueddu i gadw'n dawel ynghylch y materion hyn. Felly, o archwilio'r materion a godwyd ganddynt, bydd yn hynny'n ein helpu i roi cynllun pontio ar waith a fydd mor effeithiol â phosibl i'r ddwy dref hynny. Nid wyf yn dweud ei fod yn berthnasol i'r ddwy dref hynny yn unig, ond mae'r effaith wedi bod fwyaf amlwg yno. Wrth gwrs, mater i Asiantaeth y Swyddfa Brisio yw sut y mae'r prisiadau hyn yn cael eu pennu, ond rydym ni eisiau gwneud yn siŵr, trwy wrando ar fusnesau, y gallwn gael y cynllun cywir ar waith ar gyfer y cyfnod pontio.
English: I think the First Minister will know that I've raised with him other cases from north Wales, actually, when I asked him about the effects of the revaluation and the hikes that businesses there have been experiencing. So, I think it is clear that a number of businesses throughout Wales are facing an extreme increase in their liabilities as a result of the revaluation. So, would he look again at the level of transitional relief that is provided and whether more can be done there? We are in this odd position of the revaluation happening and then, a year later, there is going to be a more fundamental reform of the business rate scheme. As a result of that, wouldn't it be sensible to look as to whether the transitional relief provided is sufficient to provide succour to some of the businesses affected?
Welsh: Rwy'n credu y bydd y Prif Weinidog yn gwybod fy mod i wedi codi gydag ef achosion eraill o'r gogledd, mewn gwirionedd, pan ofynnais iddo am effeithiau'r ailbrisio a'r codiadau y mae busnesau yno wedi eu dioddef. Felly, rwy'n meddwl ei bod ni'n eglur bod nifer o fusnesau ledled Cymru yn wynebu cynnydd eithafol i'w rhwymedigaethau o ganlyniad i'r ailbrisio. Felly, a wnaiff ef edrych eto ar lefel y rhyddhad trosiannol a ddarperir ac a ellir gwneud mwy yn hynny o beth? Rydym ni yn y sefyllfa ryfedd hon o'r ailbrisio yn digwydd ac yna, flwyddyn yn ddiweddarach, bydd y cynllun ardrethi busnes yn cael ei ddiwygio'n fwy sylfaenol. O ganlyniad i hynny, oni fyddai'n synhwyrol edrych a yw'r rhyddhad trosiannol a ddarperir yn ddigonol i gynorthwyo rhai o'r busnesau yr effeithir arnynt?
English: Yes, and we'll do that as part of the consultation. He's right, there will be businesses that have seen a significant increase in business rates; others will have seen the exact opposite. It's revenue neutral in its intention, in any event, but, yes, the transitional scheme is designed to be brought in as soon as is possible after the consultation has taken place, in order to provide help on a transitional basis, and then, of course, we will look at what the permanent scheme actually looks like.
Welsh: Byddai, a byddwn yn gwneud hynny yn rhan o'r ymgynghoriad. Mae e'n iawn, bydd busnesau sydd wedi gweld cynnydd sylweddol i ardrethi busnes; bydd eraill wedi gweld y gwrthwyneb llwyr. Mae'n niwtral o ran refeniw yn ei fwriad, beth bynnag, ond, ydy, mae'r cynllun pontio wedi ei gynllunio i gael ei gyflwyno cyn gynted â phosibl ar ôl cynnal yr ymgynghoriad, er mwyn darparu cymorth ar sail drosiannol, ac yna, wrth gwrs, byddwn yn edrych ar sut y mae'r cynllun parhaol yn edrych mewn gwirionedd.
English: Well, cancer survival rates do continue to improve year on year. One-year survival has now reached 70 per cent and five-year survival has reached 50 per cent. We will continue this progress through the refreshed cancer delivery plan, which was published on the fifteenth of this month.
Welsh: Wel, mae cyfraddau goroesi canser yn parhau i wella o flwyddyn i flwyddyn. Mae goroesiad blwyddyn wedi cyrraedd 70 y cant erbyn hyn a goroesiad pum mlynedd wedi cyrraedd 50 y cant. Byddwn yn parhau'r cynnydd hwn drwy'r cynllun cyflawni ar ganser wedi'i adnewyddu, a gyhoeddwyd ar y pymthegfed o'r mis hwn.
English: Diolch, First Minister. Last week, the Member for Cynon Valley, Vikki Howells, and myself had the great privilege to tour the laboratories of Cancer Research Wales. We were able to witness the internationally renowned groundbreaking work that is now taking place here in Wales to increase scientific understanding of how cancer attacks the immune system. Therefore, may I welcome warmly the Welsh Government's revised cancer delivery plan that has just been launched? All of us can applaud the fact that patient satisfaction remains positive. Investment on spending on cancer services has risen from £347 million in 2011-12 to £409 million in 2014-15. So, First Minister, what can the Welsh Government do, going forward, to equip the scientists at Cancer Research Wales with the tools they need to improve survival rates by improving the early detection of cancer?
Welsh: Diolch, Brif Weinidog. Yr wythnos diwethaf, cafodd yr Aelod dros Gwm Cynon, Vikki Howells, a minnau y fraint fawr o fynd ar daith o gwmpas labordai Ymchwil Canser Cymru. Roeddem ni'n gallu gweld y gwaith arloesol mawr ei fri yn rhyngwladol sy'n digwydd yma yng Nghymru bellach i gynyddu dealltwriaeth wyddonol o sut y mae canser yn ymosod ar y system imiwnedd. Felly, a gaf i groesawu'n gynnes cynllun cyflawni ar ganser diwygiedig Llywodraeth Cymru sydd newydd ei lansio? Gall pob un ohonom ni gymeradwyo'r ffaith bod boddhad cleifion yn parhau i fod yn gadarnhaol. Mae buddsoddiad mewn gwario ar wasanaethau canser wedi cynyddu o £347 miliwn yn 2011-12 i £409 miliwn yn 2014-15. Felly, Brif Weinidog, beth all Llywodraeth Cymru ei wneud, yn y dyfodol, i sicrhau bod gan y gwyddonwyr yn Ymchwil Canser Cymru yr adnoddau sydd eu hangen arnynt i wella cyfraddau goroesi trwy wella'r gallu i ganfod canser yn gynnar?
English: Well, we are investing £4.5 million of funding over three years in the new Wales Cancer Research Centre, which was launched in October last year. In addition, roughly £4.7 million is invested annually in support of recruiting patients to trials or studies and supporting health board research activity.
Welsh: Wel, rydym ni'n buddsoddi £4.5 miliwn o gyllid dros dair blynedd yng Nghanolfan Ymchwil Canser newydd Cymru, a lansiwyd ym mis Hydref y llynedd. Hefyd, caiff tua £4.7 miliwn ei fuddsoddi bob blwyddyn i gynorthwyo'r gwaith o recriwtio cleifion i dreialon neu astudiaethau a chefnogi gweithgarwch ymchwil y bwrdd iechyd.
English: It is well-known that survival rates of cancer are lower for those who receive a diagnosis through accident and emergency departments in hospitals. It's also known that there is some inequality in terms of who is likely to get a diagnosis in an A&E department, and that the less wealthy are more likely to go through that process rather than going through alternative processes and getting over barriers in going to see their GP and so on. So, would the First Minister agree with me that the Government could look at introducing walk-in centres so that people who do have symptoms that they may have had for some time can actually go and get a check-up without going through the GP process in full?
Welsh: Mae hi yn wybyddus bod cyfraddau y rhai sy'n goroesi canser yn is i'r rheini sy'n cael diagnosis drwy adrannau brys mewn ysbyty. Mae hi hefyd yn hysbys bod annhegwch o ran pwy sy'n debyg o fod yn mynd i gael diagnosis mewn adran frys, a bod y llai cyfoethog yn fwy tebygol o fynd drwy'r broses honno yn hytrach na mynd drwy brosesau a thrio neidio dros rwystrau o ran mynd i weld y GP ac ati. A ydy'r Prif Weinidog yn cytuno efo fi y gallai'r Llywodraeth edrych ar gyflwyno canolfannau cerdded i mewn fel bod pobl sydd â symptomau, o bosibl sydd wedi bod ganddyn nhw ers tro, yn gallu mynd i gael 'check-up' heb fynd drwy brosesau y system GP llawn?
English: Well, the problem, I believe, with many of the various cancers, is that they just present when one goes to an A&E department because of the fact that the symptoms aren't serious or don't become serious until you actually have to go to A&E. Pancreatic cancer is an example of that, where many people only get the diagnosis once they go into A&E, because it's so difficult to give a diagnosis for that kind of cancer. Others might feel some pain and they do nothing about it - we know that some are like that. Then, of course, they're in a position where they have to have treatment. We've been working with doctors to ensure that GPs can move people through the system so that they can have a cancer diagnosis as soon as is possible, and we see, of course, that the vast majority of people do go through the system and get a diagnosis as soon as possible.
Welsh: Wel, y broblem, rwy'n credu, gyda llawer o wahanol gancrau, yw eu bod nhw'n ymddangos pan fo rhywun yn mynd i'r adran frys o achos y ffaith nad yw'r symptomau yn mynd yn ddifrifol nes eu bod nhw'n mynd fanna. Mae cancr pancreatig yn un enghraifft o hynny, lle mae llawer o bobl yn cael diagnosis dim ond unwaith maen nhw'n mynd i adran frys, o achos y ffaith ei bod hi'n mor anodd i roi diagnosis am gancr fel yna. Mae rhai pobl yn teimlo poen ond efallai nid ydyn nhw'n gwneud dim byd amdano fe - rydym ni'n gwybod bod rhai fel yna. Wedyn, wrth gwrs, maen nhw mewn sefyllfa lle mae'n rhaid iddyn nhw gael triniaeth. Rydym ni wedi bod yn gweithio gyda meddygon er mwyn iddyn nhw allu symud pobl ymlaen drwy'r system er mwyn iddyn nhw allu cael diagnosis o ganser cyn gynted ag sydd yn bosib. Rydym ni'n gweld, wrth gwrs, fod y mwyafrif mawr o bobl yn mynd drwy'r system ac yn cael diagnosis cyn gynted ag sydd yn bosib.